Elektromos gördeszka

Egy olyan gördeszkát szerettem volna megvalósítani, amire csak rá pattanok és suhanok edzésre, egy fáradt iskolai nap után. Eleinte rollerrel jártam, de az utóbbi időben egyre több apukát láttam, akik a ház és a vonat között szintén rollerrel tették meg az utat. Ebből kifolyólag én szerettem volna valami mást, valami egyedibbet. A boltokban igaz lehet már kapni waveboardot, de annak azért más a feelingje.

A deszkát először 20 km/h sebességű akkumulátorral készítettem el, de használat közben nagyobb sebességre vágytam, ezért 40km/h sebességet céloztam meg. Viszont ehhez több voltot kellett leadni, ezért váltottam 22 voltról 37-re, ami megfelelőnek bizonyult. Viszont ez a változtatás vegyes érzésekkel járt mivel jó volt a sebesség viszont sokkal veszélyesebbnek is bizonyult, ezért vissza vettem 25km/h-ra. Valamint a kisebb kerekeket nagyobbra cseréltem, ami szélesebb körű terep kihasználást eredményezett. Mielőtt megvalósítottam volna az elképzelésem én nem nagyon használtam gördeszkát, de amióta elkészítettem ezzel járok ismerősökhöz és edzésre is.

Szerintem nem ördöngös a használata és iszonyúan élvezetes az ezzel való „közlekedés”. A cél közönségem is ebből kifolyólag nem csak a profi gördeszkások, akik biztosan sokkal jobban kihasználják a sebességét különböző trükkök megvalósításánál, hanem a fiatalok, akik valami újat valami menőbb dolgot szeretnének használni.

Adatok

* Akkumulátor: 2x18.5v 5000mAh
* Üzemidő: 15km
* Kerékhajtó motor: 2000w
* Maximális sebessége: 25km/h